Ministru kabineta noteikumu projekta

„Grozījumi Ministru kabineta 2008.gada 26.maija noteikumos Nr.370 „Noteikumi par mākslīgajiem maisījumiem zīdaiņiem un mākslīgajiem papildu ēdināšanas maisījumiem zīdaiņiem””

sākotnējās ietekmes novērtējuma ziņojums(anotācija)

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Grozījumi Ministru kabineta 2008. gada 26. maija noteikumos Nr. 370 „Noteikumi par mākslīgajiem maisījumiem zīdaiņiem un mākslīgajiem papildu ēdināšanas maisījumiem zīdaiņiem”” (turpmāk – noteikumu projekts) izstrādāts saskaņā ar Ministru kabineta 2011. gada 7. septembra rīkojuma Nr. 436 „Par Veselības norēķinu centra un Veselības ekonomikas centra reorganizāciju” (turpmāk – MK rīkojums Nr. 436) 1., un 2. punktu, Ministru kabineta 2012. gada 21. februāra rīkojuma Nr. 101 „Par Slimību profilakses un kontroles centra izveidošanu un Veselības ministrijas un Zemkopības ministrijas padotībā esošo valsts pārvaldes iestāžu reorganizāciju” (turpmāk – MK rīkojums Nr. 101) 1., 5. un 17. punktu un Ministru kabineta 2008.gada 5.februārī noteikumu Nr.76 „Veselības inspekcijas nolikums” 3.1. apakšpunktu. |
| 2. | Pašreizējā situācija un problēmas | Ministru kabineta 2008. gada 26. maija noteikumu Nr. 370 „Noteikumi par mākslīgajiem maisījumiem zīdaiņiem un mākslīgajiem papildu ēdināšanas maisījumiem zīdaiņiem”” (turpmāk – MK noteikumi Nr. 370) 37. punkts pašreizējā redakcijā paredz Veselības ekonomikas centram nodrošināt Starptautiskā Krūts piena aizstājēju aprites uzraudzības kodeksa (turpmāk – Kodekss) monitoringa ziņojuma sagatavošanu reizi divos gados, kā arī pienākumu šo ziņojumu publicēt savā mājaslapā internetā un iesniegt Veselības ministrijā un Zemkopības ministrijā. Ar MK noteikumiem Nr. 370 ir pārņemtas  *Komisijas Direktīvas 2006/141/EK (2006.gada 22. decembris) par mākslīgajiem maisījumiem zīdaiņiem un mākslīgajiem papildu ēdināšanas maisījumiem zīdaiņiem, un ar ko groza Direktīvu 1999/21/EK* 1. pantā noteiktās prasības, t.i., dalībvalstīm jāīsteno Starptautiskā kodeksa par mātes piena aizstājēju tirdzniecību principi un mērķi attiecībā uz tirdzniecību, informāciju un veselības aprūpes iestāžu atbilstību. Kodeksa 11. panta 11.6. apakšpunktā paredzēts dalībvalstu pienākums saskaņā ar Pasaules Veselības organizācijas Konstitūcijas 62. pantu ik gadu informēt Ģenerāldirektoru par darbībām, kas veiktas, lai īstenotu šā Kodeksa principus un mērķus. Līdz ar to minētā prasība neatbilst MK noteikumu Nr.370 37.punktā noteiktajam regulējumam.MK rīkojums Nr. 436 paredzēja 2011. gada 1. novembrī izveidot veselības ministra pakļautībā esošu tiešās pārvaldes iestādi – Nacionālo veselības dienestu (turpmāk – NVD). Atbilstoši MK rīkojuma Nr. 436 2. punktam NVD ir Veselības ekonomikas centra funkciju, pārvaldes uzdevumu, tiesību, saistību, finanšu līdzekļu, mantas un lietvedības pārņēmējs.Savukārt, MK rīkojums Nr. 101 paredzēja 2012. gada 1. aprīlī izveidot veselības ministra pakļautībā esošu tiešās pārvaldes iestādi „Slimību profilakses un kontroles centrs” (turpmāk – SPKC) un nodot atsevišķus NVD pārvaldes uzdevumus SPKC.Ministru kabineta 2012. gada 3. aprīļa noteikumos Nr.241 „Slimību profilakses un kontroles centra nolikums” minēts, ka SPKC:* izstrādā uz zinātniskiem pierādījumiem balstītus un labākajai starptautiskajai praksei atbilstošus priekšlikumus veselības aprūpes un sabiedrības veselības politikas veidošanai un sniedz priekšlikumus par šīs politikas prioritātēm (3.1.apakšpunkts);
* iegūst, apkopo, apstrādā un analizē sabiedrības veselības un veselības aprūpes statistikas informāciju (3.6.apakšpunkts);
* veic sabiedrības veselības monitoringu (3.7.apakšpunkts);
* informē sabiedrības grupas jautājumos, kas ietekmē veselību un veselīgu dzīvesveidu (4.1.2 apakšpunkts).

Pašreizējā redakcijā MK noteikumu Nr. 370 31. punkts paredz, ka Veselības inspekcija (turpmāk – VI) nodrošina objektīvu un konsekventu rakstisku vai audiovizuālu informāciju par zīdaiņu ēdināšanu visiem, kam tā ir nepieciešama. Veselības inspekcija nodrošina minētās informācijas plānojumu, noformējumu un izplatīšanu, kā arī tās kontroli. Taču saskaņā ar SPKC nolikumu sabiedrības grupas jautājumos, kas ietekmē veselību un veselīgu dzīvesveidu, informē SPKC. Savukārt, saskaņā ar Ministru kabineta 2008. gada 5. februāra noteikumiem Nr. 76 „Veselības inspekcijas nolikums” VI viena no funkcijām ir uzraudzīt un kontrolēt ārstniecības iestādēm saistošo normatīvo aktu izpildi veselības aprūpes jomā, kā arī veselības aprūpes profesionālo kvalitāti ārstniecības iestādēs.Ievērojot augstāk minēto un nodrošinot MK noteikumu Nr.370 atbilstību starptautiskajām saistībām, nepieciešams veikt grozījumus MK noteikumos Nr. 370, precizējot 31.punktā attiecīgo institūciju nosaukumus un to pienākumus, kā arī 37.punktā aizstājot Veselības ekonomikas centra nosaukumu ar atbilstošu institūcijas nosaukumu – SPKC un precizējot SPKC pienākumus.Papildus MK noteikumos Nr.370 ir nepieciešams precizēt Starptautiskā Krūts piena aizstājēju aprites uzraudzības kodeksa nosaukumu, jo atbilstoši UNICEF mājas lapā esošās informācijas MK noteikumu Nr. 370 37. punktā pieminētā starptautiskā dokumenta nosaukums angļu valodā ir „International Code of Marketing of Breast-milk Substitutes”. |
| 3. | Saistītie politikas ietekmes novērtējumi un pētījumi | Noteikumu projekts šo jomu neskar |
| 4. | Tiesiskā regulējuma mērķis un būtība | Noteikumu projekta mērķis ir veikt grozījumus MK noteikumos Nr. 370, aizstājot iestādes nosaukumu „Veselības ekonomikas centrs” ar atbilstošu institūciju nosaukumiem – Veselības inspekciju un Slimību profilakses un kontroles centru un precizējot minēto institūciju pienākumus atbilstoši MK rīkojumam Nr. 101 un MK rīkojumam Nr. 436, kā arī Kodeksa 11. panta 11.6. apakšpunktā noteiktām prasībām.Noteikumu projekts atrisinās 2.punktā minētās problēmas. |
| 5. | Projekta izstrādē iesaistītās institūcijas | Noteikumu projekts šo jomu neskar |
| 6. | Iemesli, kādēļ netika nodrošināta sabiedrības līdzdalība | Ņemot vērā, ka noteikumu projekts paredz veikt grozījumus, precizējot iestādes nosaukumus un to pienākumus, tai skaitā, Starptautiskā Krūts piena aizstājēju aprites uzraudzības kodeksa nosaukumu latviešu valodā, līdz ar to sabiedrības līdzdalība projekta izstrādē netika nodrošināta. |
| 7. | Cita informācija | Atbilstoši *Komisijas Direktīvai 2006/141/EK (2006. gada 22. decembris) par mākslīgajiem maisījumiem zīdaiņiem un mākslīgajiem papildu ēdināšanas maisījumiem zīdaiņiem, un ar ko groza Direktīvu 1999/21/EK* Kodeksa nosaukums latviešu valodā ir *Starptautiskais kodekss par mātes piena aizstājēju tirdzniecību.* Ar Kodeksu latviešu valodā var iepazīties Veselības ministrijas mājas lapā[[1]](#footnote-1). |

Anotācijas II, III un IV sadaļa – *projekts šīs jomas neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas Direktīva 2006/141/EK (2006. gada 22. decembris) par mākslīgajiem maisījumiem zīdaiņiem un mākslīgajiem papildu ēdināšanas maisījumiem zīdaiņiem, un ar ko groza Direktīvu 1999/21/EK |
| 2. | Citas starptautiskās saistības | PVO/ UNICEF Starptautiskais kodekss par mātes piena aizstājēju tirdzniecību (Pasaules Veselības Asambleja, 1981. gada 21. maijs)  |
| 3. | Cita informācija | Nav |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas Direktīva 2006/141/EK (2006. gada 22. decembris) par mākslīgajiem maisījumiem zīdaiņiem un mākslīgajiem papildu ēdināšanas maisījumiem zīdaiņiem, un ar ko groza Direktīvu 1999/21/EK |
| A | B | C | D |
| 15. panta 1. un 2. punkts | 31. punkts | Pārņemts pilnībā | MK noteikumu 31. punkts neparedz stingrākas prasības nekā direktīvā noteikts. |
| 15. panta 2. punkta a) apakšpunkts  | 31.1. apakšpunkts | Pārņemts pilnībā | MK noteikumu 31. 1. apakšpunkts neparedz stingrākas prasības nekā direktīvā noteikts. |
| 15. panta 2. punkta b) apakšpunkts | 31.2. apakšpunkts | Pārņemts pilnībā | MK noteikumu 31. 2. apakšpunkts neparedz stingrākas prasības nekā direktīvā noteikts. |
| 15. panta 2. punkta c) apakšpunkts | 31.3. apakšpunkts | Pārņemts pilnībā | MK noteikumu 31. 3. apakšpunkts neparedz stingrākas prasības nekā direktīvā noteikts. |
| 15. panta 2. punkta d) apakšpunkts | 31.4. apakšpunkts | Pārņemts pilnībā | MK noteikumu 31. 4. apakšpunkts neparedz stingrākas prasības nekā direktīvā noteikts. |
| 15. panta 2. punkta e) apakšpunkts | 31.5. apakšpunkts | Pārņemts pilnībā | MK noteikumu 31. 5. apakšpunkts neparedz stingrākas prasības nekā direktīvā noteikts. |
| 1. panta otrā daļa | 37. punkts | Pārņemts pilnībā | MK noteikumu 37. punkts neparedz stingrākas prasības nekā direktīvā noteikts. |
| Cita informācija | Nav |

|  |
| --- |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | PVO/ UNICEF Starptautiskais kodekss par mātes piena aizstājēju tirdzniecību (Pasaules Veselības Asambleja, 1981. gada 21. maijs) |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| 11.6.apakšpunkts | 37.punkts | Pārņemts pilnībā |
| Cita informācija | Nav |

V un VI sadaļa – *projekts šīs jomas neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. Projekta izpildē iesaistītās institūcijas | VI un SPKC |
| 2. Projekta izpildes ietekme uz pārvaldes funkcijām | Noteikumu projekts šo jomu neskar |
| 3. Projekta izpildes ietekme uz pārvaldesinstitucionālo struktūru.Jaunu institūciju izveide | Noteikumu projekts šo jomu neskar |
| 4. Projekta izpildes ietekme uz pārvaldesinstitucionālo struktūru.Esošu institūciju likvidācija | Noteikumu projekts šo jomu neskar |
| 5. Projekta izpildes ietekme uz pārvaldesinstitucionālo struktūru.Esošu institūciju reorganizācija | Noteikumu projekts šo jomu neskar |
| 6. Cita informācija | Nav |

Veselības ministre I.Circene

23.04.2013. 14:43

1358

L.Meļķe-Prižavoite

Lolita.Melke@vm.gov.lv, 67876101

1. http://www.vm.gov.lv/lv/tava\_veseliba/zidainiem\_un\_berniem/jaundzimusa\_veselibas\_aprupe/ [↑](#footnote-ref-1)